**DĖL ROKIŠKIO RAJONO SAVIVALDYBĖS TURTO PERDAVIMO LAIKINAI NEATLYGINTINAI VALDYTI IR NAUDOTIS PANAUDOS PAGRINDAIS**

2022 m. gegužės 27 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsniu, Rokiškio rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašu, patvirtintu Rokiškio rajono savivaldybės tarybos 2020 m. gegužės 29 d. sprendimu Nr. TS-158 „Dėl Rokiškio rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“, atsižvelgdama į viešosios įstaigos Rokiškio turizmo ir verslo informacijos centro 2022 m. gegužės 5 d. prašymą „Dėl Rokiškio rajono savivaldybės turto perdavimo panaudos pagrindais“ ir asociacijos Kazliškio kaimo bendruomenės 2022 m. gegužės 9 d. prašymą „Dėl Rokiškio rajono savivaldybės turto perdavimo panaudos pagrindais“, Rokiškio rajono savivaldybės taryba nusprendžia:

* 1. Perduoti laikinai, 10 (dešimčiai) metų, neatlygintinai valdyti ir naudotis panaudos pagrindais Rokiškio rajono savivaldybei nuosavybės teise priklausantį turtą:
	2. viešajai įstaigai Rokiškio turizmo ir verslo informacijos centrui, kodas 302308156, kurio registruota buveinė yra Nepriklausomybės a. 8-3, Rokiškio m., Rokiškio rajono savivaldybės administracijos patikėjimo teise valdomą turtą – 21,58 kv. m patalpas, esančias pastate – administraciniame pastate (patalpos kadastrinių matavimų byloje pažymėtos: ½ 1-1 (1,53 kv. m iš 3,06 kv. m), ½ 1-7 (3,21 kv. m iš 6,43 kv. m), 1-6 (16,84 kv. m)), unikalus Nr. 7393-2001-2015, esančias Nepriklausomybės a. 10A, Rokiškyje, bendras pastato plotas – 143,08 kv. m, kurių įsigijimo balansinė vertė 2022 m. gegužės 31 d. – 2189,40 Eur, turto likutinė vertė 2022 m. gegužės 31 d. – 234,02 Eur, savivaldybės biudžeto lėšos, turto registravimo grupė – 1202200;.
	3. asociacijai Kazliškio kaimo bendruomenei, kodas 173741154, buveinės adresas: Sodų g. 3, Kazliškio k., Kazliškio sen., Rokiškio r. sav., 120,52 kv. m patalpas, esančias pastate – administraciniame (patalpos kadastrinių matavimų byloje pažymėtos: 1-1 (5,32 kv. m), 1-2 (7,84 kv. m), 1-3 (14,70 kv. m), 1-4 (14,23 kv. m), 1-5 (12,66 kv. m), 1-6 (4,59 kv. m), 1-7 (3,86 kv. m), 1-8 (11,20 kv. m), 1-9 (16,38 kv. m), 2-1 (2,99 kv. m), 2-2 (19,08 kv. m), 2-3 (7,67 kv. m)) unikalus Nr. 7393-4002-2010, Paliepio g. 13, Kazliškio k., Kazliškio sen., Rokiškio r. sav., bendras pastato plotas – 186,65 kv. m, kurių įsigijimo balansinė vertė 2022 m. gegužės 31 d. – 1036,77 Eur, turto likutinė vertė 2022 m. gegužės 31 d. – 0,00 Eur, savivaldybės biudžeto lėšos, turto registravimo grupė – 1202200.
1. Perduoti viešajai įstaigai „Plačiajuostis internetas“, kodas 300149794, buveinės adresas: Sausio 13-osios g. 10, Vilnius, iki 2026 m. gegužės 26 d., laikinai, neatlygintinai valdyti ir naudotis panaudos pagrindais Rokiškio rajono savivaldybei nuosavybės teise priklausantį turtą – 12,82 kv. m patalpas, esančias pastate – administraciniame (patalpos kadastrinių matavimų byloje pažymėtos: ½ 1-10 (1,38 kv. m iš 2,76 kv. m), 1-14 (10,35 kv. m), ½ 1-16 (1,09 kv. m iš 2,18 kv. m)) unikalus Nr. 7393-4002-2010, Paliepio g. 13, Kazliškio k., Kazliškio sen., Rokiškio r. sav., bendras pastato plotas – 186,65 kv. m., kurių bendra įsigijimo balansinė vertė 2022 m. gegužės 31 d. – 110,28 Eur, bendra turto likutinė vertė 2022 m. gegužės 31 d. – 0,00 Eur, savivaldybės biudžeto lėšos, turto registravimo grupė – 1202200.
2. Nustatyti:
	1. šio sprendimo 1 ir 2 punktuose nurodytas turtas negali būti naudojamas ūkinei-komercinei veiklai vykdyti;
	2. šio sprendimo 1.1 papunktyje nurodytas turtas skirtas administraciniams tikslams;
	3. šio sprendimo 1.2 papunktyje nurodytas turtas skirtas tenkinti gyvenamosios vietovės bendruomenės viešuosius poreikius, skatinti bendruomeninės narių, neįgaliųjų susitikimus bei užsiėmimus, kurti saugią ir patogią gyvenamąją aplinką, puoselėti bendruomenės dvasines vertybes, tenkinti svarbiausius bendruomenės socialinius, kultūrinius ir ūkinius poreikius;
	4. šio sprendimo 2 punkte nurodytas turtas skirtas įstaigos įstatuose numatytai veiklai (išskyrus ūkinę-komercinę veiklą) vykdyti.
3. Pritarti savivaldybės turto panaudos sutarties projektams:
	1. savivaldybės turto panaudos sutarčiai su viešąja įstaiga Rokiškio turizmo ir verslo informacijos centru (pridedama);
	2. savivaldybės turto panaudos sutarčiai su asociacija Kazliškio kaimo bendruomene (pridedama).

4. Įgalioti savivaldybės administracijos direktorių, jo nesant – savivaldybės administracijos direktoriaus pavaduotoją, pasirašyti:

4.1. 1.1 ir 1.2 papunkčiuose nurodytas savivaldybės turto panaudos sutartis ir savivaldybės turto, suteikto panaudos pagrindais, perdavimo ir priėmimo aktus;

4.2. papildomą susitarimą prie 2016 m. gegužės 27 d. savivaldybės turto panaudos sutarties Nr. DS-323 dėl šio sprendimo 2 punkte nurodytų patalpų perdavimo.

1. Skelbti sprendimą savivaldybės interneto svetainėje [www.rokiskis.lt](http://www.rokiskis.lt) ir Teisės aktų registre.

Šis sprendimas per vieną mėnesį gali būti skundžiamas Regionų apygardos administracinio teismo Panevėžio rūmams (Respublikos g. 62, Panevėžys) Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Gailutė Vaikutienė

Rokiškio rajono savivaldybės tarybai

**TEIKIAMO SPRENDIMO PROJEKTO „DĖL ROKIŠKIO RAJONO SAVIVALDYBĖS TURTO PERDAVIMO LAIKINAI NEATLYGINTINAI VALDYTI IR NAUDOTIS PANAUDOS PAGRINDAIS“ AIŠKINAMASIS RAŠTAS**

**Sprendimo projekto tikslai ir uždaviniai.**

Perduoti panaudos pagrindais laikinai, neatlygintinai valdyti ir naudotis Rokiškio rajono savivaldybei (toliau – Savivaldybė) nuosavybės teise priklausantį nekilnojamą turtą: 10 metų viešajai įstaigai Rokiškio turizmo ir verslo informacijos centrui ir asociacijai Kazliškio kaimo bendruomenei, iki 2026 m. gegužės 26 d. viešajai įstaigai „Plačiajuostis internetas“.

**Teisinio reguliavimo nuostatos.**

Lietuvos Respublikos vietos savivaldos įstatymo 16 straipsnio 2 dalies 26 punktas, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnis, Rokiškio rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašas, patvirtintas Rokiškio rajono savivaldybės tarybos 2020 m. gegužės 29 d. sprendimu Nr. TS-158 „Dėl Rokiškio rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“ (toliau – Panaudos tvarkos aprašas).

**Sprendimo projekto esmė.**

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo (toliau – Įstatymas) 14 straipsnyje nurodyta, kad savivaldybės turtas gali būti perduodamas laikinai neatlygintinai valdyti ir naudotis viešosioms įstaigoms, kurios pagal Lietuvos Respublikos viešojo sektoriaus atskaitomybės įstatymą laikomos viešojo sektoriaus subjektais, o asociacijoms – jeigu pagrindinis veiklos tikslas yra bent vienas iš Įstatymo 14 straipsnio 2 dalyje nurodytų tikslų.

 Rokiškio turizmo ir verslo informacijos centras 2022 m. gegužės 5 d. pateikė prašymą dėl Rokiškio rajono savivaldybės turto – 21,48 kv. m patalpų, esančių pastate – administraciniame pastate, Nepriklausomybės a. 10A, Rokiškyje, (toliau – Patalpos) perdavimo panaudos pagrindais. Patalpos bus skirtos panaudos gavėjo administraciniams tikslams.

 Kazliškio kaimo bendruomenė 2022 m. gegužės 9 d. pateikė prašymą dėl Rokiškio rajono savivaldybės turto – 120,52 kv. m patalpų, esančių pastate – administraciniame, Paliepio g. 13, Kazliškio k., Kazliškio sen., Rokiškio r. sav., (toliau – Patalpos) perdavimo panaudos pagrindais. Patalpos bus skirtos gyvenamosios vietovės bendruomenės viešiesiems poreikiams tenkinti, bendruomenės narių, neįgaliųjų susitikimams bei užsiėmimams.

 Rokiškio rajono savivaldybės administracijos direktorius, 2016 m. gegužės 12 d., vadovaudamasis tuo metu galiojusiu, Rokiškio rajono savivaldybės tarybos 2014 m. gruodžio 19 d. sprendimu Nr. TS-257, patvirtintu Savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašu, priėmė sprendimą viešajai įstaigai „Plačiajuostis internetas“ kodas 300149794, buveinės adresas Sausio 13-osios g. 10, Vilnius, iki 2026 m. gegužės 26 d. panaudos pagrindais perduoti 6 kv. m patalpoje, esančioje pastate – administraciniame (I aukšte, patalpa kadastrinių matavimų byloje pažymėta 1-8 (6 kv. m iš 11,20 kv. m)), unikalus Nr. 7393-4002-2010, Paliepio g. 13, Kazliškio k., Kazliškio sen., Rokiškio r. sav.

 Atsižvelgiant į Kazliškio kaimo bendruomenės prašymą perduoti visas pirmame aukšte esančias Patalpas, būtų tikslinga viešajai įstaigai „Plačiajuostis internetas“ suteikti naujas, antrame aukšte esančias 12,82 kv. m patalpas (patalpos kadastrinių matavimų byloje pažymėtos: ½ 1-10 (1,38 kv. m iš 2,76 kv. m), 1-14 (10,35 kv. m), ½ 1-16 (1,09 kv. m iš 2,18 kv. m)) unikalus Nr. 7393-4002-2010, Paliepio g. 13, Kazliškio k., Kazliškio sen., Rokiškio r. sav., bendras pastato plotas – 186,65 kv. m. Dėl naujų patalpų suteikimo antrame aukšte – suderinta su viešosios įstaigos „Plačiajuostis internetas“ atstovu. Pagal šiuo metu galiojantį Panaudos tvarkos aprašą, sprendimą dėl Rokiškio rajono savivaldybės turto perdavimo panaudos pagrindais priima savivaldybės taryba. Priėmus sprendimą, dėl kitų patalpų perdavimo viešajai įstaigai „Plačiajuostis internetas“ bus pasirašomas papildomas susitarimas prie 2016 m. savivaldybės turto panaudos sutarties Nr. DS-323.

Vadovaudamiesi Panaudos tvarkos aprašu, siūlome Savivaldybės tarybai priimti sprendimą suteikti patalpas panaudos pagrindais: Viešajai įstaigai Rokiškio turizmo ir verslo informacijos centrui, asociacijai Kazliškio kaimo bendruomenei ir Viešajai įstaigai „Plačiajuostis internetas“.

Taip pat šiuo sprendimu siūloma pritarti Savivaldybės turto panaudos sutarties projektams (pridedama).

Projekto rengėjo atliktas poveikio konkurencijai ir atitikties valstybės pagalbos reikalavimams vertinimas pridedamas.

**Laukiami rezultatai.**

Bus efektyviai išnaudojamas turtas, patenkinti Kazliškio kaimo bendruomenės poreikiai, Rokiškio verslo ir turizmo informacijos centro poreikiai.

**Finansavimo šaltiniai ir lėšų poreikis**.

Nenumatomas.

**Suderinamumas su Lietuvos Respublikos galiojančiais teisės norminiais aktais**

Projektas neprieštarauja galiojantiems teisės aktams.

**Antikorupcinis vertinimas.**

Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Turto valdymo ir ūkio skyriaus vyriausioji specialistė Gailutė Vaikutienė